La Biblioteca Infantil tanca les animacions lectores de 2024 amb el contacontes “El cofre de la igualtat”
2025-07-24

Dijous que ve 12 de desembre, la Biblioteca Infantil de Burjassot celebrarà l’última animació lectora de l’any amb un divertit contacontes, gratuït i obert a la ciutadania, que tindrà lloc a les 18.00 hores i que arriba de la mà de l’Associació Prosa Elástica.

El cofre de la igualtat és el nom del contacontes que mostrarà com les princeses s’enfronten als dracs en lloc de quedar-se tancades a la torre o com elles mateixes trien el que volen fer amb les seues vides.

Aquest contacontes, que aborda conceptes d’igualtat de gènere explicats a través de metàfores per als més menuts arriba de la mà de l’Associació Prosa Elástica, formada per dones que treballen per a aconseguir una igualtat efectiva entre homes i dones, així com una cultura lliure de discriminació per raó de gènere.